**UNUTARNJE PROSUDBE**

Tijekom 2015./2016. godine održano je 6 unutarnjih prosudba.

|  |  |  |  |  |  |
| --- | --- | --- | --- | --- | --- |
| R.br. | Razdoblje | Prosuditelji | Obrađeni postupci | Broj primjedbi | Boj nesukladnosti |
| 1. | 21.10.2015. -22.10.2015. | Darinko Sesar, Elena Busanić, Sandra Jureković | Razredne knjige | veći broj manjih primjedbi | nema |
| 2. | 26.10.2015.-30.10.2015. | Mirjana Čović, Sandra Jureković i Aldina Burić | NAD, STC, POS, UPI, RES, ZAV | 2 | nema |
| 3. | 03.02.2016. - 11.02.2016. | Aldina Burić, Elena Busanić, Sandra Jureković,  Darinko Sesar | Razredne knjige | veći broj manjih primjedbi | nema |
| 4. | 29.03.2016. - 31.03.2016. | Mirjana Čović, Sandra Jureković i Aldina Burić | MJE, IZV, VRE, NES, UNP, ANA | 3 | 2 |
| 5. | 05.04.16. | Aldina Burić | Razredne knjige | veći broj manjih primjedbi | nema |
| 6. | 29.04.2016. i 02.05.2016. | Aldina Burić | Cres | nekoliko manjih primjedbi | nema |

Prva unutarnja prosudba se odnosila na pregled Razrednih knjiga tijekom kojeg je utvrđeno više primjedba. Općenito je djelatnicima skrenuta pozornost da je potrebno:

* voditi računa o evidenciji pisanih zadaća u pregledu rada
* ako učenici ne idu na izvannastavne aktivnosti upisati „nema“
* prekrižiti neodržane sate

Pojedinačne primjedbe predane su ravnatelju i djelatnicima dana: ravnatelju mailom 24.10., nastavnicima 26.10. Ponovni pregled Razrednih knjiga je obavljen dana 3.11.2015. te je utvrđeno da nisu uklonjeni svi nedostaci o čemu je obaviještena ravnateljica i djelatnici. Ponovni pregled je proveden 17. studenog kada su bili uklonjeni svi nedostaci.

Druga unutarnja prosudba Sustava upravljanja kvalitetom obuhvatila je više postupaka. Provedena je uvidom u pedagošku dokumentaciju i zapise SUK-a. Pregledana dokumentacija je uredna i potpuna, a utvrđeno je da se pregledani postupci provode prema dokumentima kvalitete i pripadajućim unutarnjim i vanjskim aktima.

Tijekom prosudbe su utvrđene dvije primjedbe:

1. među nadziranim primjercima kod pedagoga su nedostajali neki obrasci
2. nije bio ažuriran popis članova uprave.

Nedostaci vezani za primjedbe su uklonjeni tijekom same prosudbe.

Utvrđeno je da je potrebno izvršiti izmjene u postupku upisa koji se danas većim djelom uopće ne provodi u školi nego preko e-matice pa je potrebno analizirati da li uopće zadržati ovaj postupak ili ga objediniti s nekim drugim postupkom.

Treća Unutarnja prosudba se odnosila na pregled Razrednih knjiga tijekom kojeg je utvrđeno više primjedba, Pojedinačne primjedbe predane su ravnatelju i djelatnicima dana: 15. veljače 2016. Ponovni pregled Razrednih knjiga je obavljen dana 26.02.2016. te je utvrđeno da još neke nesukladnosti nisu uklonjene. Ponovni pregledi su provedeni 04.03. – 21.03. te 28.03.2016. Predloženo je da se prije slijedećeg pregleda razrednih knjiga izmijeni obrazac UNP-2 u koji bi trebalo detaljnije upisati što se pregledava kako bi se lakše uklonili nedostaci. Izvješće je predano ravnatelju dana: 28.03.2016.

Četvrta unutarnja prosudba Sustava upravljanja kvalitetom obuhvatila je više postupaka. Provedena je uvidom u pedagošku dokumentaciju i zapise SUK-a. Pregledana dokumentacija je u najvećem djelu uredna i potpuna, a utvrđeno je da se pregledani postupci provode prema dokumentima kvalitete i pripadajućim unutarnjim i vanjskim aktima. U tom smislu nije utvrđena potreba za izmjenom dokumenata kvalitete.

Tijekom prosudbe su utvrđene ove primjedbe:

* nekoliko manjih nedostataka u postupku pedagoških mjera koji su riješeni tijekom same prosudbe nakon što je razrednicima ukazano na propust;
* utvrđeno da svi ne upisuju podatke o praktičnoj nastavi u pregledu rada na ujednačen način te će se o tome dati upute nastavnicima koji su zaduženi za praktičnu nastavu
* zapisnici u razrednim knjigama nisu ujednačeni.

Utvrđene su dvije nesukladnosti:

* jednom učeniku je dvaput izrečena mjera opomene razrednika radi neopravdanih izostanaka – obrazac u prilogu
* u obrascima zamjena na više mjesta nema popisa djelatnika

Predlaže se ujednačiti način vođenja evidencije o praktičnoj nastavi u pregledu rada Razrednih knjiga. Predloženo je da se na NV djelatnicima ukaže na uobičajene nedostatke koji se utvrđuju u pedagoškoj dokumentaciji, posebno na sporost otklanjanja nedostataka od trenutka kada su utvrđeni što je jedna od slabih točaka sustava upravljanja kvalitetom naše škole.

Peta unutarnja prosudba provedena je uvidom u Razredne knjige. Pojedinačne primjedbe predane su djelatnicima dana: 6. travnja 2016., ravnateljici 7. travnja 2016., a djelatnici su sve ispravili do 8. travnja 2016. godine.

Šesta unutarnja prosudba je provedena u područnom odjelu u Cresu dana 29. travnja 2016. te uvidom u dokumentaciju koja se odnosi na područni odjel u Cresu dana 2. svibnja 2016. u M. Lošinju. Utvrđeno je nekoliko manjih nedostataka koji su uklonjeni tijekom same prosudbe.

**NESUKLADNOSTI I POPRAVNE RADNJE**

U 2016. godini od strane djelatnika SUK-a i škole utvrđene su dvije nesukladnosti.

| **R.br.** | **Opis nesukladnosti** | **Popravna radnja** |
| --- | --- | --- |
| 1. | Učeniku Nikoli Budimiru iz 1. UP je dvaput izrečena mjera opomene iz istog razloga, tj. radi neopravdanih izostanaka i to 22. siječnja radi 7 neopravdanih izostanaka i 8.3. radi 9 neopravdanih izostanaka. | Nesukladnost se ne može otkloniti budući da su rješenja za pedagošku mjeru urudžbirana te je proveden cijeli postupak.  Na sjednici NV opet upozoreni djelatnici na neke detalje novog Pravilnika o kriterijima za izricanje pedagoških mjera |
| 2. | Obrasci zamjena i stručnih zamjena na više mjesta nisu potpisani od nastavnika koji su odradili zamjene. | Djelatnici su naknadno potpisali obrasce |

**PREVENTIVNE RADNJE I PRIJEDLOZI ZA POBOLJŠANJE**

Tijekom godine je bilo više prijedloga za izradu, preradbu ili povlačenje obrazaca što se može smatrati prijedlozima za poboljšanje rada.

Tijekom 2015./2016. školske godine su predložene ove izmjene:

Prijedlozi za izradu dokumenata:

1. Obrazac memoranduma za područni odjel u Cresu
2. Obrazac o preuzimanju i povratu ispita državne mature na dan ispita
3. Zapisnik ŠIP-a o tijeku ispita državne mature
4. Obrazac: Priznati sadržaji izobrazbe za učenike na kraju školske godine \_\_\_\_\_\_\_
5. Zapisnik o provjeri znanja iz stranog jezikane mature na dan ispita prilikom upisa u prvi razred srednje škole

Prijedlozi za povlačenje dokumenata:

1. Upisi
2. Obrasci ORES 9 i 10 – provođenje izleta
3. Neki obrasci koji se odnose na postupak Pedagoške mjere

Prijedlozi za preradbu dokumenata:

1. Vrednovanje učenika i djelatnika
2. Planiranje i izvođenje odgojno-obrazovnog procesa i izvannastavnih aktivnosti
3. Prijavnica za polaganje razlikovnih ispita
4. Pedagoške mjere i neki pripadajući obrasci
5. Obrazac Narudžbenice
6. Očevidnik rada povjerenstva za provođenje postupka isključenja
7. Obrazac Godišnjeg zaduženja nastavnika

Drugih preventivnih radnja i prijedloga za poboljšanje nije bilo.

**VANJSKA PROSUDBA**

Vanjska prosudba je održana dana 29. svibnja 2016. godine, a proveli su ju predstavnica Bureau Veritasa, gđa. Nina Vuletić i predstavnik Hrvatskog registra brodova g. Davor Grgurić. U sklopu pregleda pregledano je:

* Pravilnik o radu, Mali Lošinj veljača 2015 godine
* Pravilnik o unutarnjem ustrojstvu i načinu rada škole, 1997; dodatak Pravilniku 2006.
* Analiza ciljeva za školsku godinu 2014/2015. 28 listopada 2015
* Ciljevi za školsku godinu 2015/2016, 28. listopada 2015.
* Radne upute za nabavu u školi, RRES-1, izdanje 1 vrijedi od 08.03.2012.
* Upravljanje resursima, RES, izdanje 1.00 vrijedi od 08.03.2014.
* Obrazac za pregled razrednih knjiga, OUNP-2, 18.02.2014.
* Izvješće o stručnom usavršavanju, ORES-1,
* Zakon o odgoju i obrazovanju iz 2014. godine - pročišćeni tekst,
* Razredna knjiga, III dio - dnevnik rada , OPĆA GIMNAZIJA, 2G, šk. god. 2014./2015.
* Personalni dosije IK, AB, RD

Iz zapisnika sa pregleda se može citirati:

* *Jake strane sustava su vidljive kroz količinu i funkcionalnost dokumentacije koja "živi" s organizacijom te se mijenja i poboljšava. Pristup internim auditima je ozbiljan, konstruktivan a bilježe se i provode korektivne radnje*.
* Dokumentacija sustava upravljanja kvalitetom dostatna je i primjerena potrebama organizacije.
* Politika sadrži sve zahtijevane elemente definirane normom ISO 9001:2008.
* Uprava je stvarno opredijeljena prema zahtjevima kupca.
* Ciljevi za svaku školsku godinu su mjerljivi te se svake godine određuje vrijednost ostvarivanja željenog cilja. Ciljevi se analiziraju na sastanku Nastavničkog vijeća.
* Upravina ocjena sustava upravljanja kvalitetom provedena 16.travnja .2015. godine sadrži sve zahtijevane ulazne parametre kao i prijedloge za poboljšanja i opću ocjenu sustava. Ravnateljica konstatira zadovoljstvo implementiranim sustavom kao i njegovom djelotvornošću i učinkovitošću.
* Opravdanja se provode sukladno Pravilniku o kriterijima za izricanje pedagoških mjera.

Tijekom prosudbe utvrđeni su ovi nedostaci:

1. Unutar izlaznih podataka nedostaje odluka o potrebnim resursima za sljedeću školsku godinu.
2. Utvrđeni su nedostaci po nastavnicima. Nema definiranih rokova za otklanjanje uočenih nedostataka. (Ovo se ne smatra nesukladnošću jer su nedostaci već otklonjeni.)


**Konačna ocjena prosudbe glasi: SREDNJA ŠKOLA AMBROZA HARAČIĆA MALI LOŠINJ preporuča se za daljnu certifikaciju u skladu s zahtjevima norme ISO 9001:2008 osim po točkama 7.3 i 7.6 koje su u Poslovniku objašnjene i navedene kao izuzeće.**

**ANKETA O ZADOVOLJSTVU UČENIKA I RODITELJA ZAVRŠNIH RAZREDA**

Početkom veljače su u završnim razredima četverogodišnjih zanimanja provedene ankete o zadovoljstvu s radom škole. Anketirani su svi učenici završnih razreda.

U prvom djelu su učenici „ocijenili“ rad nastavnika po kriterijima koji su označeni od N1 do N7 (PN je ukupni prosjek za nastavnike), a predmete su ocijenili po kriterijima koji su označeni od P1 do P3 (PP je ukupni prosjek za predmete).

|  |  |  |  |  |  |
| --- | --- | --- | --- | --- | --- |
| Kriteriji ocjenjivanja | | Oznaka za graf | **Školske godine** | | |
| **13./14.** | **14./15.** | **15./16.** |
| Ocjenjivanje nastavnika | Prema učenicima se odnosi s poštovanjem | N1 | 4,12 | 3,44 | **4,08** |
| Pri ispitivanju traži razumijevanje gradiva, a ne samo činjenice | N2 | 4,12 | 3,17 | **4,01** |
| S nastavnikom/com ostvarujem dobru komunikaciju | N3 | 4,11 | 3,33 | **4,05** |
| Način na kojim radimo je poticajan i zanimljiv | N4 | 3,71 | 2,65 | **3,56** |
| Dobro održava disciplinu na satu. | N5 | 3,89 | 2,99 | **3,87** |
| Nastavniku/ci je stalo do toga da mnogo naučimo | N6 | 4,14 | 3,09 | **3,97** |
| Jasno mi je što moram učiniti i naučiti za određenu ocjenu. | N7 | 4,14 | 3,36 | **4,09** |
| **Prosjek nastavnika:** | **PN** | **4,03** | **3,16** | **3,95** |
| Ocjenjivanje predmeta | Volim ovaj predmet, zanima me gradivo | P1 | 3,58 | 3,11 | **3,46** |
| Znanja iz ovog predmeta će mi biti korisna u budućem životu. | P2 | 3,71 | 3,20 | **3,67** |
| Gradivo ovog predmeta je prezahtjevno (1), lako (5) | P3 | 3,66 | 3,36 | **3,65** |
| **Prosjek predmeta:** | **PP** | **3,65** | **3,23** | **3,59** |



U drugom djelu je ocijenjen rad škole te su ispitane neke radne navike učenika:

| **Pitanje** | **4.G** | **4.GC** | **4.H** | **4.NB** | **Prosjek**  **15./16.** | ***Prosjek***  ***14./15.*** |
| --- | --- | --- | --- | --- | --- | --- |
| 1. Koliko su ispunjena tvoja očekivanja obzirom na: | | | | | | |
| 1. znanja koja si stekao/la tijekom srednje škole | 3,12 | 4,15 | 3,46 | 3,73 | **3,62** | *3,54* |
| 1. pripremljenost za život (studij ili posao) | 2,82 | 4,08 | 3,46 | 3,07 | **3,36** | *3,23* |
| 1. usmjeravanje na moralne i društvene vrijednosti | 3,12 | 4,08 | 3,50 | 3,67 | **3,59** | *3,47* |
| 1. izvannastavne aktivnosti u sklopu škole | 1,59 | 2,92 | 3,33 | 2,40 | **2,56** | *2,47* |
| 2. Koliko su ti bile dostupne informacije vezane za tvoje školovanje: | | | | | | |
| 1. uvid u ocjene | 4,59 | 4,92 | 4,62 | 4,67 | **4,70** | *4,25* |
| 1. učenička prava (pravilnik o ocjenjivanju i sl.) | 4,41 | 4,77 | 4,38 | 3,80 | **4,34** | *3,62* |
| 1. dužnosti (kućni red, pedagoške mjere) | 4,59 | 4,77 | 4,46 | 3,80 | **4,40** | *3,71* |
| 3. Koliko si mogao/la doživjeti školu kao partnera u ostvarivanju obrazovanja? | 2,94 | 4,15 | 3,31 | 3,21 | **3,40** | *2,89* |
| 4. Kako bi ocijenio/la suradnju sa: | | | | | | |
| 1. razrednikom/razrednicom | 2,88 | 4,46 | 3,69 | 4,73 | **3,94** | *4,48* |
| 1. predmetnim nastavnicima | 3,71 | 3,85 | 3,69 | 3,80 | **3,76** | *3,45* |
| 1. pedagogom | 4,07 | 3,85 | 4,31 | 3,36 | **3,89** | *3,57* |
| 1. školskim psihologom | 2,79 | 4,31 | 4,15 | 2,67 | **3,48** | *3,35* |
| 1. administrativnim osobljem (tajnik, blagajnik) | 4,25 | 3,77 | 3,23 | 3,62 | **3,72** | *3,41* |
| 1. ravnateljem škole | 2,93 | 3,85 | 3,38 | 2,79 | **3,24** | *2,13* |

Grafički se ovi podaci mogu prikazati ovako:

|  |
| --- |
|  |

| **Pitanje** | **4.G** | **4.GC** | **4.H** | **4.NB** | **Prosjek** |
| --- | --- | --- | --- | --- | --- |
| 5. Prema tvojoj procjeni, nastavni program je bio: |  |  |  |  |  |
| a) previše težak |  |  |  |  |  |
| **b) umjeren** | 1,94 | 1,92 | 1,92 | 2,07 | 1,96 |
| c) lagan |  |  |  |  |  |
| 6. Koliko si truda uložio/la za ostvareni rezultat: |  |  |  |  |  |
| a) mnogo |  |  |  |  |  |
| **b) umjereno** | 2,29 | 1,85 | 2,00 | 2,20 | 2,09 |
| c) nisam se morao/morala puno truditi |  |  |  |  |  |
| 7. Je li bila dostatna nastava za savladavanje gradiva (nisi trebao/la tražiti dodatnu pomoć, npr. instrukcije)  DA – 1 NE – 2 | 1,56 | 1,54 | 1,69 | 1,47 | 1,56 |
| 8. Koliko si tjedno sati učio/la (pokušaj odrediti prosjek u satima): | 3,88 | 15,54 | 5,02 | 5,54 | 7,50 |
| 9. Koliko si često trebao/la dodatne instrukcije (plaćene ili besplatne) – tjedni prosjek u satima: | 0,64 | 0,79 | 0,42 | 0,56 | 0,60 |
| 10. Jesu li ti roditelji/staratelji pomagali u savladavanju gradiva: | Uglavnom je odgovor ne, nije bilo potrebe | | | | |
| 11. Koji je bio tvoj prosječan uspjeh | 4,06 | 4,38 | 3,85 | 4,20 | 4,12 |
| 12. Podržavaš li projekt državne mature ( 1-DA 2-NE ) | 1,94 | 1,31 | 1,75 | 2,00 | 1,75 |

**CILJEVI U ŠKOLSKOJ GODINI 2015./2016.**

Ciljevi i rezultati ciljeva u školskoj godini 2015./2016. su bili:

| **Cilj** | **Rezultati** |
| --- | --- |
| 1. Ostvariti 99,4% realizacije nastave. | Ostvareno je 99,01% realizacije nastave |
| 1. Smanjiti ukupan broj pedagoških mjera sprječavanja za od 50 na 47. | Izrečeno je 58 pedagoških mjera sprječavanja |
| 1. Smanjiti ukupan broj izostanaka sa 97,7 po učeniku na 90 izostanaka po učeniku. | Broj ukupnih izostanaka po učeniku je bio 76,56 po učeniku |
| 1. Zadržati broj stručnih skupova na kojima će sudjelovati djelatnici škole (posebno nastavnici) na 55. | Nastavnici i ostali djelatnici su sudjelovali na 59 stručnih skupova |
| 1. Ostvariti tri napredovanja nastavnika u struci | 3 nastavnika su ostvarila napredovanje |
| 1. Povećati broj županijskih natjecanja sa 17 na 20 i zadržati broj državnih natjecanja na 10 (natjecanja u kojima sudjeluju učenici naše Škole). | Na županijskim natjecanjima se sudjelovalo iz 16 predmeta, a na državnim iz 7 predmeta |
| 1. Povećati broj učenika koji će nakon Državne mature upisati prvi ili drugi željeni studij sa 80,95% na 83%. | Od 54 učenika koji su prijavili fakultete, 48 ih je upisalo prvi ili drugi željeni studij što je 88,89 % |

**OSTALE AKTIVNOSTI**

S obzirom na najavljenu izmjenu Norme koja bi trebala stupiti na snagu u rujnu 2015. godine, voditeljica kvalitete je bila na seminaru koji je održan 13. studenog 2015. u Kastvu

Stručno usavršavanje u organizaciji Primorsko-goranske županije se odnosilo na implementaciju nove ISO Norme 9001 – Sustavi upravljanja kvalitetom – Zahtjevi koja je stupila na snagu u rujnu 2015. godine.

Voditelj i predavač je bio g. Vedran Kunović iz Bureau Veritasa koji je kroz prezentaciju i pripremljene materijale (neslužbeni prijevod Norme za potrebe BV) prikazao implementaciju nove Norme.

U sklopu usavršavanja su održane i dvije radionice:

1. Analiza korisnika i zahtjeva
2. Analiza postavljenih ciljeva

Sve certificirane ustanove su dužne prilagoditi svoj sustav u roku od tri godine, a predloženo je da se to učini na prvom slijedećem recertifikacijskom pregledu.

Ovim stručnim usavršavanjem su svi nazočni upoznati s novom Normom i nisu više dužni pohađati druge tečajeve. Skup je bio od izuzetne koristi, jer su na njemu bili svi predstavnici za kvalitetu iz PGŽ pa se ovakva suradnja očekuje i ubuduće.

Seminar je bio vrlo koristan, posebno s obzirom na to da je bio u funkciji tečaja za prelazak na novu Normu. Svi nazočni su aktivno sudjelovali u radionicama i mogli postavljati pitanja o problemima s kojima se susreću u dosadašnjem radu a posebno u smislu implementacije nove Norme.

Upravitelj kvalitete:

Aldina Burić

U M. Lošinju, 19. rujna 2016.